**Stray** (בתרגום חופשי לעברית: **תועה**) הוא משחק וידאו מסוגת הההרפתקאות שפותח על ידי BlueTwelve Studio ומופץ על ידי Annapurna Interactive אשר יצא לאור ב-19 ביולי 2022 למערכת ההפעלה למחשבים אישיים Microsoft Windows ולקונסולות המשחקים פלייסטיישן 4 ופלייסטיישן 5. עלילת המשחק עוקבת אחרי חתול רחוב שנופל לתוך עיר בדיונית מוקפת חומות, בסגנון ז'אנר הסייברפאנק, המאוכלסת על ידי רובוטים, מכונות ווירוסים. מטרת החתול היא לחזור אל פני השטח בעזרת רובוט רחפן בשם B-12 שמלווה אותו. המשחק מוצג דרך נקודת מבט גוף שלישי. השחקן חוצה את העולם של המשחק על ידי זינוק ממשטחים וטיפוס על מכשולים. השחקן גם יכול לפעול עם הסביבה כדי לפתוח נתיבים חדשים. באמצעות הרובוט, B-12, השחקן יכול לאחסן פריטים שנמצאים ברחבי העולם, ולפרוץ למכשירים טכנולוגיים כדי לפתור חידות ופאזלים הנחוצים לקידום הסיפור. במהלך המשחק, על השחקן להתחמק מאויבים שינסו להרוג אותו הנקראים זורקים (Zurks) וסנטינלים (Sentinels).

פיתוח המשחק החל ב-2015, בהובלת BlueTwelve Studio ו-Vivien MermetGuyenet, שרצו להמשיך את הפרויקט בצורה עצמאית לאחר שעבדו ביוביסופט מונפלייה. הם שיתפו פעולה עם Annapurna Interactive כדי לפרסם את המשחק. סטריי הושפע אסתטית מהעיר המגודרת קאולון, מכיוון שהמפתחים הרגישו שניתן לחקור את העיר כראוי על ידי חתול. חווית המשחק נוצרה בהשראת החתולים של המפתחים, מורטו וריגס. המפתחים גילו שמשחק כחתול הוביל להזדמנויות עיצוב מעניינות. הצוות החליט לאכלס את עולם המשחק ברובוטים, מה שהשפיע עוד יותר על התפתחות העלילה וסיפור הרקע של המשחק.

משחקיות
-------

Stray הוא משחק הרפתקאות מגוף שלישי. השחקן שולט בדמות החתול, שחוצה את העולם של המשחק על ידי זינוק ממשטחים וטיפוס על מכשולים. השחקן יכול לפתוח מסלולים חדשים על ידי אינטראקציה עם הסביבה, כגון טיפוס בתוך דליים, הפיכת פחי צבע, הפעלת מכונות ממכר ולחיצה על חפצים. השחקן חייב לפתור פאזלים כדי לקדם את הסיפור. המשחק גם מציג מספר פעילויות אפשריות עבור השחקן כגון: שינה, האפשרות ליילל ונגיעה בדמויות. כל הפעילויות הללו מעוררות לעיתים קרובות תגובה מצד גורמים במשחק. בחלק מהשלבים של המשחק יש מרכיבים של עולם פתוח, המאפשרים לשחקן לשוטט בחופשיות.

השחקן מלווה ברובוט רחפן בשם B-12, המסייע בתרגום שפת דמויות הרובוטים, אחסון פריטים שנמצאו ברחבי העולם, אספקת אור ופריצה למכשירים טכנלוגיים שונים כדי לפתוח נתיבים ולפתור חידות. במהלך המשחק, השחקן מוצא כמה מהזיכרונות של B-12, מה שמספק יותר מידע על סיפור הרקע של עולם המשחק. רוב הזיכרונות הללו לא הכרחיים למציאה, אבל חלקם נפתחים דרך התקדמות הסיפור. השחקן יכול גם לאסוף תגים, אשר מוצגים לאחר מכן על תיק הגב של החתול.

עולם המשחק מאוכלס ברובוטים, שלעיתים קרובות מעסיקים את השחקן כדי לאתר חפצים שחושפים מידע נוסף ומקדמים את הסיפור. חלק מהרובוטים מספקים משימות שלא חובה להשלמתם, כמו מוראסק, אשר ינגן שירים לאחר שיסופקו לו דפי תווים שנמצאים ברחבי שכונות העוני. השחקן יכול לקיים אינטרארציה עם רוב הרובוטים בעולם המשחק. Stray כולל שני סוגים של אויבים שיכולים להרוג את השחקן: זורקים (Zurks), חיידקים שיכולים להסתער ולטרוף את החתול, וסנטינלים (Sentinels), רחפני אבטחה שינסו לירות בשחקן לאחר שיבחינו בו. לאורך חלק מהמשחק, השחקן יכול להשתמש בפריט הנקרא דפלוקסור (Defluxor) המחובר ל-B-12 כדי להשמיד את הזורקים, אך ניתן להשתמש בו רק לזמן מוגבל לפני ש-B-12 יתחמם יתר על המידה וידרוש טעינה קצרה. השחקן יכול להתחמק מסנטינלים על ידי התחמקות מקווי הראייה שלהם, המסומנים על ידי אורות זוהרים.

עלילה
-----

במהלך מסע בין חורבות מתקן נטוש, חתול רחוב מופרד מקבוצת חתולים לאחר שאיבד את שיווי משקלו ונפל לתוך התהום שמתחתיו. החתול מוצא את עצמו לכוד בעיר תת-קרקעית לא מאוכלסת. החתול נתקל במהרה במעבדה שבה הוא עוזר להוריד בינה מלאכותית לגופו של רחפן קטן, שקורא לעצמו B-12. הרחפן מסביר כי הוא עזר בעבר למדען אבל חלק גדול מהזיכרון שלו נהיה פגום וצריך זמן להתאושש. B-12 מבטיח לעזור לחתול לחזור אל פני השטח ומלווה אותו הלאה לתוך העיר. כשהם ממשיכים במסע רחוק יותר, הם מגלים שבעוד שהעיר נטולת חיי אדם לחלוטין, נותרו המשרתים הרובוטים שלהם. בזמן היעדרותה של האנושות, הרובוטים פיתחו מודעות עצמית ובנו חברה משלהם בין חורבות העיר הלכודה מתחת לאדמה. עם זאת, העיר שורצת ביצורים מוטנטים שהתפתחו לטרוף חיים אורגניים ורובוטים.

החתול ו-B-12 פוגשים את מומו, רובוט, חבר באאוטסיידרים, קבוצת חברים המסורים למציאת דרך אל פני השטח. בעזרת האאוטסיידרים, החתול ו-B-12 מסוגלים להמשיך לגזרה של העיר הנקראת מידטאון. שם, הם מאתרים את קלמנטיין, אאוטסיידר אחר שמתכננת לגנוב סוללה אטומית כדי להניע רכבת תחתית שמובילה אל פני השטח. השלישייה נתפסת ונעצרת על ידי הסנטינלס, אך החתול מסוגל לעזור לכולם להימלט מהכלא. קלמנטיין נשארת מאחור כדי להסיח את דעתם של הסנטינלס בזמן שהחתול ו-B-12 בורחים ברכבת התחתית, שלוקחת אותם למרכז הבקרה של העיר. B-12 משחזר את כל הזיכרונות שלו. הוא מגלה שבמקור, המדען האנושי ניסה להעלות את התודעה של עצמו לגוף רובוט, אבל התהליך השתבש עד שהחתול הגיע. B-12 גם זוכר שהעיר נבנתה כדי להגן על האנושות מפני קטסטרופה על פני השטח, אך מגפה חיסלה את כל האוכלוסייה האנושית. כאשר B-12 הבין שהמורשת של האנושות נמצאת כעת בידיהם, B-12 מקריב את עצמו כדי לפתוח את דלתות הפיצוץ מעל העיר. הוא חושף את העיר לאור שמש שהורגת את הזורקס ומנטרלת את הסנטינלס. כאשר היציאה הראשית לא אטומה, החתול עוזב את העיר ומגיע לפני השטח.

פיתוח
-----

*Stray* הושפע מבחינה אסתטית מהעיר המגודרת מקאולון, שהמפתחים ראו בה כ"מגרש המשחקים המושלם לחתול".
BlueTwelve Studio ו-Vivien Mermet-Guyenet, החלו לעבוד על Stray ב-2015 מכיוון שהם רצו להמשיף את הפרויקט בצורה עצמאית לאחר שעבדו ביוביסופט מונפלייה. לאחר ששיתפו כמה קטעים מהמשחק בטוויטר, Annapurna Interactive יצרו קשר באפריל 2016 כדי לפרסם את הפרויקט. המימון לאולפן אושר באפריל 2017, וצוות הפיתוח גדל לחמישה עד סוף 2017. מתחילת הפיתוח, הם רצו לשמור על צוות קטן של מפתחים, מכיוון שהם העדיפו לעבוד עם תקשורת ישירה. הצוות הקטן גרם לכך שהיקף המשחק הצטמצם עם הזמן, כשרוב תשומת הלב הייתה מכוונת לדברים חשובים. המשחק משתמש במנוע הגרפי-Unreal Engine 4.

חווית המשחק נוצרה בהשראת החתולים של המייסדים, מורטו וריגס, וחתולי הבית של הסטודיו, אוסקר וג'ון. מורטו, חתול רחוב לשעבר שנמצא מתחת למכונית במונפלייה, הוא ההשראה העיקרית לגיבור המשחק, בעוד אוסקר, חתול ספינקס, סיפק חומר יעיל לאנימציה.

המשחק הוכרז ב-11 ביוני 2020, באירוע *Future of Gaming של* פלייסטיישן. הוא שוחרר עבור ווינדוס, פלייסטיישן 4, פלייסטיישן 5. בטריילר של סוני בתערוכת מוצרי האלקטרוניקה בינואר 2021, חלון ההוצאה של המשחק צוין באותיות קטנות כאוקטובר 2021. מאוחר יותר סוני הסירה את האותיות הקטנות מהטריילר. ביולי 2021, Annapurna Interactive פרסמה טריילר שחשף את תאריך ההוצאה כתחילת 2022. טריילר של פלייסטיישן באפריל 2022 חשף שהמשחק נדחה להוצאה באמצע השנה. במהלך מצגת State of Play של פלייסטיישן ביוני, תאריך ההוצאה של המשחק הוכרז כ-19 ביולי 2022.

קבלה
----

סטריי קיבל "ביקורות חיוביות באופן כללי" על פי אתר סיכום הביקורות Metacritic, בהתבסס על ביקורות עבור פלייסטיישן 5 וביקורות עבור ווינדוס. אנדרו וובסטר מ-The Verge כינה את המשחק בין המשחקים הטובים ביותר של השנה עד כה. המשחק עמד בראש טבלאות המשאלות של Steam לפני יציאתו, ושבר את השיא של Annapurna Interactive עבור כמות שחקני Steam המשחקים בו זמנית עם השחרור, עם למעלה מ-62,000 שחקנים.

המבקרים שיבחו את האיכות הגרפית והעיצוב האמנותי של המשחק, וכמה שיבחו במיוחד את השימוש שלו בתאורה. אליזה סטנלי מהוושינגטון פוסט תיארה את המשחק כ"כיתת אמן בסיפורים סביבתיים ועיצוב שלבים".

קייל לקלייר מ-Hardcore Gamer כתב שלמשחק יש "סיפור נהדר עם תמות עמוקות שאפשר לחשוף, ורגעים רגשיים נהדרים לאורך הדרך". כמה מבקרים הופתעו מהנושאים הנרטיביים, בהתחשב בקונספט הבסיסי של המשחק. סטנלי מהוושינגטון פוסט מצאה אותם בלתי נשכחים, והסטר מ-Game Informer ראה אותם פשוטים אך יעילים.

קישורים חיצוניים
----------------

* 

* אתר האינטרנט הרשמי של Stray (באנגלית)
* Stray, ברשת החברתית אקס (טוויטר)

* Stray, סרטונים בערוץ היוטיוב

* "Stray", במסד הנתונים הקולנועיים IMDb (באנגלית)

* "Stray", סרטונים בערוץ היוטיוב
* Stray, באתר PCGamingWiki (באנגלית)

הערות שוליים
------------

1. ↑  Stray Patch 3, באתר סטים, ‏4 באוגוסט 2022
2. ↑  Stray Rating for Windows PC, PlayStation 4, PlayStation 5, באתר ESRB (באנגלית)
3. ↑  Stray 2077 PEGI, באתר PEGI (באנגלית)
4. ↑  Annapurna Interactive and BlueTwelve Studio announce STRAY for PS5, PC, Gematsu, ‏2020-06-11 (באנגלית)
5. 1 2 3  Alexis Ong, Stray is the work of sly cat people, and it’s a triumph, Polygon, ‏2022-07-18 (באנגלית)
6. ↑  Sam Machkovech, Game review: Stray redefines the adventure genre with a cat’s-eye view, Ars Technica, ‏2022-07-18 (באנגלית)
7. 1 2 3  Jordan Oloman, 'Stray' review: a stunning sci-fi fable that forfeits its full potential, NME, ‏2022-07-18 (באנגלית)
8. 1 2  Review: Stray is a PlayStation Plus essential, VGC, ‏2022-07-18 (באנגלית)
9. 1 2  "Stray review - fantastic cat exploration through a dystopian cybercity". *Eurogamer.net* (באנגלית). 2022-07-18. נבדק ב-2022-07-24.
10. 1 2  Review: Stray - Hardcore Gamer, hardcoregamer.com, ‏2022-07-18 (באנגלית)
11. ↑  Stray Review (PS5, PC, PS4): 'It's All Cute Until Alien Headcrabs Latch Onto Your Furry Skull', GameRevolution
12. ↑  Stray review: A touching tale on the importance of pets, hope, and friendship – set in a purrfect playground, VG247, ‏2022-07-18 (באנגלית)
13. 1 2  Tom Marks, Stray Review, IGN, ‏2022-07-18 (באנגלית)
14. ↑  Stray beginners guide: how to find secrets, fulfil requests, and more, PCGamesN (באנגלית)
15. ↑  Josh Harmon, Stray review, EGM, ‏2022-07-18 (באנגלית)
16. 1 2  Stray comes to PS4 and PS5 on July 19 as part of PlayStation Plus Extra and Premium, PlayStation.Blog, ‏2022-06-02 (באנגלית)
17. 1 2  Stray is coming to PS5 from BlueTwelve and Annapurna Interactive, PlayStation.Blog, ‏2020-06-11 (באנגלית)
18. ↑  Alexis Ong, Stray is the work of sly cat people, and it’s a triumph, Polygon, ‏2022-07-18 (באנגלית)
19. ↑  Most of the games shown at the PS5 reveal run on Unreal Engine, VG247, ‏2020-06-13 (באנגלית)
20. ↑  Getting to know Stray’s leading feline, out July 19, PlayStation.Blog, ‏2022-07-15 (באנגלית)
21. ↑  Castle, Katharine (2022-06-08). "Stray wants to show there's no such thing as curiosity killed the cat". *Rock, Paper, Shotgun* (באנגלית). נבדק ב-2022-07-24.
22. ↑  'Stray' is a futuristic cat simulator for PS4 and PS5, Engadget (באנגלית)
23. ↑  "Sony pulls PS5 game release dates from CES 2021 trailer". *Eurogamer.net* (באנגלית). 2021-01-16. נבדק ב-2022-07-24.
24. ↑  Michael McWhertor, Cyberpunk cat adventure Stray will let you do highly accurate cat stuff, Polygon, ‏2021-07-29 (באנגלית)
25. ↑  Jay Peters, Cyberpunk cat simulator Stray has been delayed to summer 2022, The Verge, ‏2022-04-29 (באנגלית)
26. ↑  Rebekah Valentine, Stray, PS5's Cyberpunk Cat Game, Gets a Release Date, IGN, ‏2022-06-02 (באנגלית)
27. 1 2  Stray, Metacritic (באנגלית)
28. 1 2  Stray, Metacritic (באנגלית)
29. ↑  Josh Harmon, Stray review, EGM, ‏2022-07-18 (באנגלית)
30. 1 2  Blake Hester, Stray Review - Furry Friends, Game Informer (באנגלית)
31. ↑  Stray Review - Nine Lives, GameSpot (באנגלית)
32. ↑  Sam Loveridge published, Stray review: "A phenomenal, if compact, feline adventure", gamesradar, ‏2022-07-18 (באנגלית)
33. ↑  Test du jeu Stray, Jeuxvideo.com (בצרפתית)
34. ↑  Jon Bailes published, Stray review, pcgamer, ‏2022-07-18 (באנגלית)
35. ↑  Stray review – a lost feline becomes a cyberpunk revolutionary, PCGamesN (באנגלית)
36. ↑  Stray review – press paws for adorable life as a post-apocalypse pussycat, the Guardian, ‏2022-07-18 (באנגלית)
37. ↑  Andrew Webster, Stray improves adventure games by turning you into a cat, The Verge, ‏2022-07-18 (באנגלית)
38. ↑  Ali Shutler, ‘Stray’ is Steam Deck verified as it tops wishlist chart, NME, ‏2022-07-08 (באנגלית)
39. ↑  Stray has smashed Annapurna’s record for concurrent Steam players, VGC, ‏2022-07-19 (באנגלית)
40. ↑  Stray review: Best catformer of 2022, Shacknews (באנגלית)
41. 1 2  "Review | 'Stray,' a game in which you play as a cute cat, is a meow-sterpiece". *Washington Post* (באנגלית). ISSN 0190-8286. נבדק ב-2022-07-24.
42. ↑  Stray: The Kotaku Review, Kotaku, ‏2022-07-18 (באנגלית)